אוקלהומה! (סרט, 1955)

אוקלהומה! (באנגלית: !Oklahoma) הוא סרט מוזיקלי משנת 1955 בבימויו של פרד זינמן המבוסס על המחזמר המוצלח אוקלהומה! של רוג'רס והמרשטיין (1943) המבוסס על המחזה "הלילך צומח בירוק" (Green Grow the Lilacs) מאת ליין ריג'ס (1931). בתפקידים הראשיים - גורדון מקריי ושירלי ג'ונס (בהופעת בכורה בקולנוע). הסרט צולם בו זמנית בשיטת Todd-AO וסינמסקופ. ב-1999 הופק סרט טלוויזיה של המחזמר הזה. העלילה מתרחשת בטריטורית אוקלהומה בשנת 1906 טרם להפיכתה למדינה בארצות הברית (1907), ביחסי אהבה בין שני זוגות ובמתח שבין הבוקרים לחוואים בשל סכסוכים מקומיים על זכויות מים וגידור. הבוקר קרלי מקלין (גורדון מקריי) רוכב על סוסו בתוך שדה תירס במזג אוויר נפלא ושר "איזה בוקר נהדר" ('Oh, What a Beautiful Mornin). הוא מגיע לביתה של הדודה אלר (שרחוט גרינווד) כדי לפגוש שם את ידידתו לורי ויליאמס (שירלי ג'ונס) המתגוררת שם עם דודתה. קרלי רוצה להזמין אותה לנשף ריקודים אבל לורי ביישנית ודוחה את חיזוריו. הוא שר לה כי יסיע אותה בכרכרה עם גג מקושט ("The Surrey With the Fringe on Top"). לתחנת הרכבת של קלרמור מגיע ויל פרקר (ג'ין נלסון) שחזר מקנזס סיטי. הוא מוקסם מהעיר המודרנית ושר לכולם על נפלאותיה ("Kansas City ") והם יוצאים במחול בתחנה. ויל קנה שם מתנות לחברתו אדו אני (גלוריה גראהם), בתו של החוואי אנדרו קרנס (ג'יימס וויטמור), איתה הוא רוצה להתחתן. למקום מגיע רוכל נודד ממוצא פרסי בשם עלי חכים (אדי אלברט) שאני נענית גם לו. לורי מוכיחה אותה על התנהגותה כלפי גברים אך אני עונה לה בשירה כי"היא בחורה שאינה יכולה לומר לא" ("I Cain't Say No") גם ג'וד פרי (רוד סטייגר) מחזר אחרי לורי אך היא לא סובלת אותו. הוא מטריד אותה וקרלי מגיע לבקתה שלו ומתאר את הלווייתו ("Pore Jud is Daid"). לורי מבקשת מקרלי שלא יחזר אחריה בפומבי כי אנשים יחשבו (ובתוכם ג'וד) שהם מאוהבים ("People Will Say We're in Love"). קרלי המאוכזב מתחיל לחזר אחרי גרטי (ברברה קמינגס) ולורי שרה כי זה לא משפיע עליה ואין להצטער על רומן שחלף ("Many a New Day") למרות שבעומק ליבה היא מצטערת. לורי רואה בדמיונה תמונת בלט בה ג'וד הורג את קרלי. היא מתעוררת וג'וד לוקח אותה לנשף. באמצע הנסיעה הוא מטריד אותה והיא זורקת אותו מהעגלה. במסיבה נמצאים בוקרים וחוואים וכולם רוקדים ושרים על כך שהבוקרים והחוואים צריכים להשלים זה עם זה ולהיות חברים ("The Farmer and the Cowman Should be Friends"). עלי לא רוצה להתחתן עם אני. הוא קונה מוויל את כל המתנות שרכש בקנזס סיטי כדי שיוכל כעת להתחתן. ויל מתנה לפני אני את תנאיו - ציות מלא, הכל או לא כלום ("All Er Nuthin"). דודה אלר מארגנת מכירה פומבית של סלי מתנות כדי לגייס כסף לבית ספר. בסוף נשאר הסל של לורי עליו מתחרים קרלי וג'וד וקרלי זוכה לאחר שהוא מוכר את אוכפו היקר. הוא רוצה כעת להיות חוואי. כעת מסכימה לורי להתחתן עם קרלי וחתונתם נערכת בהשתתפות רבים ששרים את השיר אוקלהומה ("Oklahoma (state song)") לציון העובדה שהטריטוריה הופכת בעתיד הקרוב להיות אחת ממדינות ארצות הברית. עלי חכים מתחתן עם לורי. החוגגים מעלים את הזוג על ערמת חציר. ג'וד הזועם מצית את הערימה ומאיים על קרלי בסכין. קרלי קופץ עליו וג'וד נופל על הסכין ומת. המרשל (רוי בנקרוף) רוצה לעצור את קרלי אבל התושבים מתנגדים וממנים את אנדרו קרנס (ג'יימס וויטמור) ל"שופט" ולאחר שמיעת עדויות הוא מחליט שזה היה מקרה של הגנה עצמית. כעת הזוג מוכן לצאת לירח דבש כשכל אנשי הכפר מלווים אותם וברקע מנגינת "איזה בוקר יפה". רוברט סארטיס היה מועמד לפרס אוסקר לצילום הטוב ביותר-צבע. ג'ין רוג'ריו וג'ורג' בלמר היו מועמדים לפרס אוסקר לעריכה הטובה ביותר. רוברט ראסל בנט, ג'יי בלקטון ואדולף דויטש זכו לפרס אוסקר לפסקול מקורי לסרט מוזיקלי. פרד היינס זכה לפרס אוסקר למיקס הסאונד הטוב ביותר. ב-2007 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס "על היותו בעל חשיבות תרבותית, היסטורית ואסתטית". "Oh, What a Beautiful Mornin'" "The Surrey With the Fringe on Top" "Kansas City " "I Cain't Say No "Many a New Day" "People Will Say We're in Love ; "Pore Jud is Daid ; "Out of My Dreams" ; "The Farmer and the Cowman ; "All Er Nuthin ; "Oklahoma (state song) מדיה וקבצים בנושא אוקלהומה! בוויקישיתוף "אוקלהומה!", במסד הנתונים הקולנועיים IMDb (באנגלית) "אוקלהומה!", באתר נטפליקס "אוקלהומה!", באתר AllMovie (באנגלית) "אוקלהומה!", באתר Rotten Tomatoes (באנגלית) "אוקלהומה!", באתר Box Office Mojo (באנגלית) "אוקלהומה!", באתר אידיבי "אוקלהומה!", באתר דיסני+ סרטים (באנגלית) "אוקלהומה!", במסד הנתונים הקולנועיים KinoPoisk (ברוסית) אוקלהומה!, באתר אנציקלופדיה בריטניקה (באנגלית) אוקלהומה! 1955, באתר TCM קדימון לאוקלהומה! 1955, באתר יוטיוב אוקלהומה!, באתר יוטיוב הכל מעודכן בקנזס סיטי, באתר יוטיוב על החוואי והבוקר להיות חברים, באתר יוטיוב בלט החלום, באתר יוטיוב אינני יכולה לומר לא, באתר יוטיוב הרבה ימים יחלפו, באתר יוטיוב סצנת הסיום, באתר יוטיוב אנשים יגידו שאנחנו מאוהבים, באתר יוטיוב איזה בוקר נפלא, באתר יוטיוב